Ruan & Chilene Nieuwenhuys – Troue van die jaar kompetisie
Ruan & Chilene Nieuwenhuys
16 Februarie 2019 was ons GROOT dag. Hierdie datum was ook meer spesiaal as net ‘n gewone trou datum.
Ek en Ruan was op 16 Februarie 2019- 10 jaar saam as ‘n Paartjie. Ons het besluit om te wag sodat ons eendag ons ewigheid aan mekaar kan beloof op dieselfde dag as wat ons eerste net kêrel en meisie was. (Meskien ook net sodat Ruan nooit hoef te vergeet wanneer ons huweliksherdenking is nie )
Ons het besluit op ‘n naweek makitie troue, juis omdat ons so geheg is aan al ons Familie en Vriende. Ons wou hê dit moet ietwat langer aanhou as net ‘n paar uur.
Daar moes gebraai word voor die groot dag en ons laaste drankies as ongetroudes moes geskink word voor ons een word. Kliplapa in Robertson was die perfekte lokaal om ons troue te hou. Alles van die mooi natuur, wingerde, olyfbome en die plaaslike Saggy Stone Brewery het by ons persoonlikhede gepas.
Die Onthaal Saal was pragtig opgemaak met kenmerkende Pienk Proteas en baie groenigheid, met ‘n sprinkle “Rose Gold”. Die Onthaal saal bestaan uit Klip wat uit die rivier kom wat langs die plaas afloop, dus waar die naam Kliplapa vandaan kom. Die Lokaal is iets besonders en perfek vir in die somer trou.
Die Groot dag was perfek. My oë was op een person soos ek by die paadjie afgestap het saam my Pa. Dit het gevoel soos 10 Jaar terug waar ek Ruan gesien het vir die eerste keer. Die Skoenlappers het nooit ophou baljaar in my maag nie. Op hierdie oomblik het ek geweet ek trou vandag met my beste vriend, my sielsgenoot en my “partner in crime”.
Die eerste dans was my 2de hoogtepunt van die dag. Ons het die dansvloer ingeneem en van daar af het niks en niemand om ons saak gemaak nie. Die gevoel van ewige liefde, blydskap en geluk was ons ritme.
Ons Families het een geword. Vriende het saam die spesiale dag gedeel waarvoor hulle ook so lank gewag het on te gebeur. Elke liewe gas was spesiaal vir ons, en beteken iets in ons lewens.
Trou Lokaal – Kliplapa Klip Lapa
Blomme en Versierings – Kliplapa
Musiek – Kliplapa
Trou Rok – Elizabeth Stockenstrom (Hand gemaak)
Trou Koek – Kliplapa
Hare – Blades Hairdressing
Grimering- Sjiek Botiek (Facebook blad)
Antjie Hugo & Tosca Du Doit
Fotograaf & Videograaf: We Love Weddings